MADE SUSTAINED
Sjoerd van der Helm založil značky Made Sustained a Re-Sack s cieľom prispieť ku zníženiu množstva odpadu, ochrane životného prostredia a všeobecne udržateľnému ("sustainable") životnému štýlu.Myšlienka sa zrodila v roku 2010, keď bol na praxi v Los Angeles. Tam si všimol, že vláda zakázala rozdávanie plastových sáčkov na ovocie a zeleninu, ktoré sú všade v Európe v obchodoch bežné. Rozhodol sa teda vytvoriť značky Made Sustained a Re-Sack a distribuovať v Európe produkty, ktoré znižujú množstvo odpadov - termosky, fľašky, znovu použiteľné obaly na desiatu či obed a znovu použiteľné sáčky, ktoré sú vyrobené z biobavlny a hravo nahradia stovky tých jednorázových.
Zodpovedná výroba
Produkty Made Sustained sú síce vyrobené v Číne, ale zodpovedným spôsobom. Výroba je kontrolovaná holandským manažérom kvality priamo v továrni. Postrehy priamo z výroby: všetci pracovníci majú viac ako 18 rokov, používajú ochranné pracovné pomôcky, majú zaistenú zdravotnú starostlivosť a továreň dbá na poriadok a čistotu. Továreň má vlastnú čističku odpadových vôd.